is en en en en en en en en en en en en en cs is is id en is is is is is is is is is is is is is en is is is is en is is is en is is id is is is is is is is is is is is is is is is is cs is gl gl cs is is is is is is is gl is is is is en is is en es en en cs is is is is is is is is is gl is is is is en is is en
Sérstök ástæða er til að forðast gáleysislega umgengni hér á landi. Gróðursvæði eru víða viðkvæm og íslenskur jarðvegur er grófur, laus í sér og auðrofinn. Með því að leggjast á eitt getum við verndað náttúru og ásýnd landsins og tryggt að fólk fái notið fegurðar landsins til framtíðar.
-Göngum frá stað eins og við viljum koma að honum
-Tökum rusl með til byggða
-Virðum eignarrétt og göngum vel um girðingar og hlið
-Reynum að trufla ekki dýralíf með óþarfa ágangi
-Skemmdir á jarðmyndunum verða ekki bættar
Ökum ekki utan vega. Ökutæki getur markað sár í landið sem erfitt er að afmá. Akstur utan vega er bannaður með lögum en leyfilegt er að aka utan vega þegar jörð er snævi þakin og frosin.
Heimilt er að fara gangandi um óræktað land. Styttum okkur ekki leið yfir afgirt land, tún eða einkalóðir og virðum reglur um umferð á svæðum þar sem verið er að vernda dýralíf og gróður. Fylgjum merktum göngustígum. Stígarnir eru gerðir til þess að auka öryggi fólks og vísa því rétta leið og draga úr álagi á viðkvæma náttúru.
Landeigendum ber að tryggja að ferðamenn komist meðfram vatnsbökkum og strönd og eftir þjóðleiðum og skipulögðum stígum. Við farartálma skulu vera prílur eða hlið. Umferð um vötn og ár er háð leyfi rétthafa. Vatnsbakkar og hólmar eru oft mikilvæg búsvæði og því ber að ganga þar um af gætni.
Hjólandi fólki ber að fylgja vegum og reiðhjólastígum þar sem þess er kostur. Sumir göngustígar eru ekki til þess gerðir að hjólað sé á þeim og þar er umferð reiðhjóla takmörkuð. Gætum þess að fara ekki illa með gróður og eyðileggja ekki yfirborð stíga þar sem farið er um.
Hestamönnum ber að fylgja reiðstígum. Hugum að jarðvegi og gróðri á ferð utan reiðstíga. Í hálendisferðum ber að hafa fóður meðferðis. Næturhólfum skal valinn staður á ógrónu landi. Sérstaka gát ber að sýna við stóðrekstur.
Ráðstöfun veiðileyfa og nýtingarréttur eru í höndum veiðirétthafa sem venjulega eru landeigendur, veiðifélög eða upprekstrarfélög. Þetta á við um ár, vötn og við strendur. Rétt er að spyrjast fyrir um veiðirétt.
Handhöfum veiðikorts er heimilt að veiða fugla utan eignarlanda. Rétthöfum er heimilt að ráðstafa veiðirétti innan sinna landareigna. Leyfi til veiða á ákveðnum tegundum eru bundin árstíma.
Heimilt er að tína ber, sveppi, fjörugróður og aðrar jurtir en ef tínt er í miklum mæli innan eignarlanda þarf til þess leyfi. Heimilt er að tína ber og jurtir á þjóðlendum og afréttum. Athugið að nokkrar jurtir sem vaxa í íslenskri náttúru eru fágætar og friðaðar og óleyfilegt er að skerða þær.
Göngum ávallt frá áningarstað eins og við viljum koma að honum
Skiljum ekki eftir rusl á víðavangi né urðum það.
Kveikjum ekki eld á grónu landi.
Rífum ekki upp grjót, né hlöðum vörður að nauðsynjalausu.
Spillum ekki vatni, né skemmum lindir, hveri eða laugar.
Rjúfum ekki öræfakyrrð að óþörfu.
Ökum ekki utan vega.
Fylgjum merktum göngustígum þar sem þess er óskað.
Virðum friðlýsingarreglur og tilmæli landvarða
Ef eitthvað bjátar á
Geirsgötu 9, 101 Reykjavík – Hafnarstræti 91, 600 Akureyri – Sími: 535-5500 – upplysingar@ferdamalastofa.is
English German Danish Icelandic Spanish French Norwegian Italian Swedish Dutch Chinese Russian